Самсон Ҷанба ихьӡ зхыу аԥсуа драматә театр актиор Даур Арухаа иажәақәа рыла, атеатр ахь знык имҩахыҵыз уи даманы ицоит.
"Атеатртә ԥсҭазаара знык уаналанагала ачымазара иаҩызоуп, иҿкы бааԥсны иузыҟалоит. Сгәы иҭамкуа сҭалеит, уи салгеит, абаар шьҭа 31 шықәса ҵуеит атеатр сыԥсҭазаара иадҳәалоишьҭеи", — иҳәеит актиор.
Аспектакль анаҩсан, арҽхәара ианаалаго актиор маҷк игәы инанагом.
"Арҽхәбӷьыц сашьҭаӡам сара, исҭахә акритика ауп. Сықәгыларақәа рнаҩсан, Ира Коӷониа сылзыԥшуп, уи исыгоу исыбзоу салҳәоит. Узҭахә иоуп акритика иаша узызоу", ациҵеит иара.
Актиор ауаҩреи, аџьабааи иацәымшәо уаҩызароуп. Алеишәа бзиа ауп атетр ианаало.
Аинформациатә маҵзура Sputnik Аҧсни Аԥсны акультуреи аҭоурыхтә-культуратә ҭынха ахьчареи рзы рминистрреи еиҿнакааит авидеопроект ҿыц "Атеатри аԥсҭазаареи". Иара хацыркыуп хәажәкыра 27 рзы, ари амш Жәларбжьаратәи атеатр иамшуп азы. Аҧхьаҩ раҧхьаӡа акәны алшара имазаауеит аҳәынҭқарра иреиҳаӡоу атеатрқәа хҧа — Самсон Ҷанба ихьӡ зхыу адраматә театр, Аурыс драматә атеатр, Аҿар ртеатр, рыҧсҭазаара агәылалара, атеатр апроблемақәеи аихьӡарақәеи актиор хадацәа рҟынтә аилкаара.